google/wiki40b huggingface dataset:
Mimopterolophia

Levevis

Disse billene har larver som lever i død ved.

Utbredelse

Arten lever på Filippinene (Mindanao).
Rödbergen

Rödbergen (finsk: Punavuori) er en bydel rett vest for bysentrum i Helsingfors, i den administrative bydelen Ulrikasborg (Ullanlinna). Bydelen har ca. 8000 innbyggere.
Den østre delen av Rödbergen er bebygd med boligblokker – de fleste fra 1800-tallet. Den vestre delen var tidligere en arbeiderforstad med trehusbebyggelse, men i dag er bare et fåtall trehus bevart.
Ved Sandvikens torg (Hietalahdentori) er bygningene som tilhørte bryggeriet Sinebrychoff («Koff») i dag ombygd til boliger. Bryggerieieren Sinebrychoffs villa fungerer i dag som kunstmuseum. Parken bak museet (Sinebrychoffparken) er en grønn lunge i det ellers tett bebygde Rödbergen.
Frimurernes Sangforening

Frimurernes Sangforening er et mannskor i Oslo, stiftet 1842, og dermed det eldste kor i Norge.
Blant korets mest kjente dirigenter finnes August Schrumpf (1842–1844), Friedrich August Reissiger (1844–1859), Paolo Sperati (1864–1868), Bredo Lasson (1868–1888), Olaus Andreas Grøndahl (1888–1913) og Egil Nordsjø (1942–1946).
Boot Camp

Oversikt

Dersom tilvalg-tasten holdes nede ved oppstart, vises oppstartsbehandleren. Den tillater brukeren å velge hvilket operativsystem som skal starte. Når et tastatur som ikke er fra Apple brukes, vil Alt-tasten vanligvis utføre den samme funksjonen. Oppstartsbehandleren kan også startes ved å holde nede «Menu»-tasten på Apple Remove ved oppstart.
På tidligere Intel-baserte Macintosh-maskiner måtte EFI-firmwaren oppgraderes til å støtte BIOS-kompatibilitetsmodus. EFI brukes i Intel-Mac-er i stedet for Open Firmware brukt i PowerPC-Mac-er. Senere Intel-maskiner kom med denne oppgraderingen installert.
Boot Camp erstattet åpen kildekode-alternativet Xom Project som lot brukeren ha både Mac OS X og Windows XP på maskinen.

Mac OS X 10.4

Boot Camp Beta, som var den eneste versjonen tilgjengelig for Mac OS X 10.4, utløp 31. desember 2007. Firmaet ba brukere om å oppgradere til Mac OS X 10.5 for å fortsette å bruke Boot Camp. Denne oppgraderingen gav også brukerstøtte på produktet.

Andre operativsystemer

Dokumentasjonen fra Apple gjør det klart at Windows XP Service Pack 2 eller Windows Vista er kravet for en Boot Camp-installasjon og nevner også at forsøk på å installere et operativsystem som ikke er støtter til og med kan forhindre maskinen fra å starte Mac OS X. Det må likevel påpekes at andre operativsystemer har blitt installert smertefritt. Andre versjoner av Windows, slik som Windows XP Professional x64 Edition og Windows Server 2003 har også blitt installert. Videre har også diverse Linux-distribusjoner blitt installert, så vel som GNU OpenSolaris' Nexenta OS (Alpha 6 Elatte).

64-biters (x64) Microsoft Windows

Apple støtter kjøring av 64-bitsversjoner av Windows Vista på utvalgt Apple-maskinvare, nærmere bestemt tidlig 2008-versjonen av Mac Pro og Macbook Pro. 64-bitsversjoner av Windows XP er ikke støttet.

Linux

Linux er ikke offisielt støttet av Boot Camp, men noen distribusjoner kommer med proprietære drivere for å oppnå delvis kompatibilitet med Apple-maskiner, men med diverse små problemer.
Norgesmesterskapet i bueskyting 1960

Norgesmesterskapet i bueskyting 1960 bestod av flere arrangementer. 
NM i skiveskyting ble arrangert i Bergen 4. september.
NM i jakt- og feltskyting ble arrangert på Mysen 2. oktober.
Kongepokalen ble vunnet av Kåre Henriksen.
Kazuhiko Takemoto

Karriere

Han har tidligere vært trener for Yomiuri-Seiyu Beleza, Gamba Osaka og Kashiwa Reysol.
Den første gjæslingulykken

Den første gjæslingulykken var en større ulykke som fant sted i Foldafjorden i Nord-Trøndelag den 23. februar 1625. Det skal angivelig ha vært rundt 700 fiskebåter ute på havet da de ble overrasket av en orkan. 210 mann skal ha omkommet. Ifølge enkelte kilder skal en kvinne ved navn Barbro Hasfjord fått skylden for ulykken, og hun skal senere ha blitt brent som heks.
Nuoljatunnelen

Nuoljatunnelen (svensk: Nuoljatunneln) er navnet på to jernbanetunneler på Malmbanan i Nord-Sverige. Tunnelene går gjennom fjellet Njullá mellom Abisko og Björkliden.
Den første tunnelen er 875 meter lang (1052 meter med forlengede portaler), og ble bygd mellom oktober 1900 og mai 1902, samtidig med resten av jernbanen. Det var opprinnelig planlagt at jernbanen skulle gå langs fjellet, men snø- og steinras i fjellsiden vinteren 1899-1900 gjorde at planen ble endret og en tunnel ble prosjektert i stedet. For å øke arbeidstempoet ved boring av fjellskjæringer, Nuoljatunnelen og to tunneler ved Tornehamn og Vassijaure, valgte man å ta i bruk bormaskiner drevet med trykkluft fra elektriske kompressorsentraler. For å få strøm til anlegget, ble det bygd et kraftverk i elva Abiskojåkka. Men uvanlig lav vannføring vinteren 1900-01 gjorde at kraftverket ikke kunne produsere strøm, og borearbeidet måtte dermed likevel gjøres med håndmakt.
Tunnelen var plaget med sprekker, stor vannintrengning og mindre steinras, og mange mindre reparasjoner måtte gjøres opp gjennom årene. Dessuten var tunnelen lav, og det gjorde det vanskelig å forsegle taket med betong for å stoppe vanninntrengningen og rasene. På begynnelsen av 1910-tallet ble taket sprengt ut med 1 meter, og det ble bygd et 60 cm tykt betonghvelv. Alt på et tidlig tidspunkt ble det bygd forlengede betongportaler i begge ender av tunnelen, for å beskytte åpningene mot snøras.
Etter hvert ble det utredet flere alternativer for å reparere eller ombygge tunnelen, men løsningen ble til slutt å bygge en helt ny tunnel. Årsaken til dette var blant annet at den tette trafikken på Malmbanan ville gjøre det vanskelig og dyrt å utbedre den gamle tunnelen, fordi malmtransporten på banen ville måtte stanses i utberdringsperioden. Den nye tunnelen er 1140 meter lang (1431 meter medregnet lange betongportaler), og sprengningen begynte 1. august 1987. Det første offisielle toget passerte gjennom tunnelen den 27. august 1990. Den gamle tunnelen er i dag fysisk avstengt.
Det går en vandrehistorie om at da den gamle tunnelen ble drevet fra hver side, traff ikke tunnelbyggerne helt rett da de møttes midt inne i tunnelen, og tunnelen fikk en knekk. I fortvilelsen over at han hadde beregnet feil, skal ingeniøren som prosjekterte tunnelen ha hengt seg. I virkeligheten ble tunnelen drevet fra tre tverrslag i tillegg til fra sidene, og tunnelbyggerne traff uten avvik.
MS «Brage»

MS «Brage», er et skip bygget hos Brødrene Aa i 2008 som «Tidecruise». Skipet er en katamaran som  tar 147 passasjerer og eies av Norled. "Brage" går i turistruten Norheimsund-Herand-Utne-Lofthus-Kinsarvik-Ulvik-Eidfjord.
I januar 2012 kjørte «Tidecruise» i moloen i Leirvik på Stord. Ingen personer kom til skade i uhellet.
Olorus (bille)

Utseende

Middelsstore, avlangt ovale, mer eller mindre metallisk skinnende bladbiller. Som vanlig for metallisk fargede biller er de ganske variable i fargen.

Levevis

Både larvene og de voksne (imago) er planteetere som lever på trær og busker i skog.

Utbredelse

Slekten er utbredt i Asia, i alle fall i Thailand og Laos
Widar Skogan

Bakgrunn og utdannelse

Skogan gikk på videregående skole på Bardufoss vgs og er utdannet lærer (adjunkt) fra daværende Tromsø lærerhøgskole. Han har tidligere arbeidet som lærer ved Storsteinnes skole og som lærer og senere rektor ved Hamnvåg skole, begge skolene i Balsfjord kommune. Skogan bor i Balsfjord kommune og har siden 1998 arbeidet som bonde på heltid. Han er gift og har tre barn.

Politisk arbeid

Skogan har vært medlem i KrF siden 1977 (da han var 13 år). Han har hatt en rekke verv både i KrFs ungdomsorganisasjon KrFU og i moderpartiet. Han har blant annet vært lokallagsleder i både KrFU og KrF, han har vært fylkesleder og landsstyremedlem i både KrFU og KrF, og han har også en periode vært første vara til sentralstyret i KrF.
Da Jan P. Syse dannet sin regjering i 1989, ble Skogan utnevnt til personlig sekretær for statsråd Einar Steensnæs (KrF) i Kirke- og undervisningsdepartementet og senere Utdannings- og forskningsdepartementet.
Widar Skogan har hatt flere verv som folkevalgt politiker, og han har blant annet vært varaordfører i Balsfjord kommune tidligere. I perioden 2011-2015 er han både medlem av fylkestinget i Troms og kommunestyret i Balsfjord.
Skogan har vært medlem av strategiutvalg i KrF i to perioder, først på 1990-tallet, og sist i 2010.
16. november 2012 ble Skogan valgt til å være førstekandidat for Troms KrF til stortingsvalget i 2013.

Annet

Skogan har vært styremedlem og/eller styreleder i en rekke organisasjoner innenfor blant annet landbruket og frivillig sektor. Han har også vært medlem av styret for Høgskolen i Tromsø i 10 år. Per januar 2012 er Skogan styreleder i Norsk Montessoriforbund og i Hamnvåg Montessoriskole, som er en tidligere kommunalt drevet skole som nå drives videre etter et privat initiativ som en montessoriskole med alternativ pedagogikk.
Håndball under Middelhavslekene 1983

Håndball under Middelhavslekene 1983. Håndball var en av flere sporter under de niende middelhavslekene som ble arrangert i Casablanca i Marokko i perioden 3. til 17. september 1983. Det var fjerde gangen som håndball var med på programmet under Middelhavslekene. Det var en turnering for menn, åtte lag deltok.
Rusta leir

Rusta leir ligger i Bardufoss i Målselv kommune, like ved og nord for Heggelia leir, og er en av mange militærleirer i Indre Troms. Rusta og Heggelia var tidligere én leir, Bardufoss leir, men er nå delt i to.
Rusta leir ligger helt inntil Bardufoss flystasjon, som huser 139 Luftving, Luftforsvarets flygeskole og 718 skvadron (dronetjeneste) og FLO/Luft Bardufoss.
Stridstrenbataljonen (tidligere Logistikkbataljonen), Hærstaben og brigadestaben har Rusta leir som standkvarter. 
Tidligere holdt Luftvernbataljonen til ved Rusta leir, men denne er nå nedlagt. Voksenopplæringen i Rusta leir og Heggelia leir er slått sammen, og befinner seg nå på Rusta leir. Delen av leiren som huser Stridstrenbataljonen har tre kaserner, messe, VO, vaktbod,samt administrasjons- og kontorbygg. 
Rusta leir ligger ca. 3-4 mil unna Setermoen leir og Skjold leir som huser andre bataljoner fra Brigade Nord.
Solheimsfjorden

Solheimsfjorden er en fjord i Flora kommune i Sogn og Fjordane som ligger på sørsiden av Florø og Florølandet. Fjorden er en fortsettelse av Vassreset, som fjorden av og til blir regnet som en del av. Fjorden strekker seg 7 kilometer østover til starten av Eikefjorden. På sørsiden strekker Høydalsfjorden seg sørøstover. Fjorden har innløp mellom Veidesund i sør og Florø lufthavn i nord.
Mellom Florø og Gaddevåg, som er en del av byen, ligger Gaddevågen på øya Brandsøy, som går nord til Botnafjorden på nordsiden av Florø. På sørsiden av Brandsøy ligger grenda Solheim, som fjorden er oppkalt etter. Mellom Brandsøy og halvøya Klaven går Brandøysundet nord til Klavfjorden.
På sørsiden av fjorden ligger øyene Stavøy og Ålvora. Øst for Ålvora og sør for Brandøysundet ligger innløpet til Høydalsfjorden, mens Eikefjorden starter like øst for Brandøysundet.
Håndball under Panamerikanske leker 2003

Håndball under Panamerikanske leker 2003. Håndball var med som en av flere sporter i de fjortende Panamerikanske leker som ble arrangert i Santo Domingo i Den dominikanske republikk i perioden 1. til 17. august 2003. Det var seks dame- og åtte herrelag som deltok, Brasil vant både dame- og herreturneringen.
Reliable-Dayton

Reliable-Dayton var en høy amerikansk bil produsert i Chicago, Illinois fra 1906-1909. Bilen ble bygget i en fabrikk som senere skulle bli fabrikken hvor Fal-Car. ble byget. Selskapets grunnlegger, William O. Dayton var også assosiert med  Matrix, Dayton, Crusader, og New Era automobiles.
Laila (potet)

Laila er en type potet som har et lavt innhold av tørrstoff. Den egner seg ikke til baking i det hele tatt, men den fungerer bra i supper, gryteretter og til koking.
Laila er avlange form, lyserøde skall og lysegule farge inni. Den er tidlig.
Belgicafjella

Belgicafjella er en frittstående fjellkjede i Dronning Maud Land, beliggende 100 kilometer øst-sørøst for Sør-Rondane i Thorshavnheiane.
Fjellpartiet ble oppdaget og utforsket i 1958 av en belgisk antarktisekspedisjon under ledelse av Gaston de Gerlache og oppkalt etter ekspedisjonsskipet «Belgica», benyttet av hans far, Adrien de Gerlache, på Belgica-ekspedisjonen 1897–99.
That's Big

That's Big er et musikkalbum med kvartetten Little Charlie & the Nightcats fra 2002.
Stompa til sjøs

Handling

Stompa skal besøke foreldrene sine i New York. For å komme seg dit på en billig måte tar han seg arbeid på et skip som skal over Atlanterhavet. Han mønstrer på en 20 000-tonner sammen med russekameraten Nøtterø, som gjerne vil prøve seg på sjølivet i sommerferien. Ombord i skipet blir de kjent med «Båsen» og kokken. Stompa legger raskt merke til at den ene av dem har flere likhetstrekk med lektor Tørdal.

Om filmen

Stompa til sjøs avviker på flere måter fra de foregående Stompa-filmene. Her foregår det meste av handlingen om bord på et skip i utenriksfart. og derfor er kun et fåtall av personene i de andre filmene med i denne. Den er også laget for et mer voksent publikum og inneholder dermed en del dristige nakenscener. Nøtterø, som er Stompas kamerat, har langt på vei en likeverdig rolle med Stompa i denne.
Filmen hadde opprinnelig navnet Himmel og Hav!, men etter en laber mottagelse publikumsmessig døpte filmselskapet den om til Stompa til sjøs og bestilte 500 selvklebende merker til å klistre på plakatene på kinoene. Året etter ble en klippet versjon utgitt med lavere aldergrense, slik at den også kunne vises for barn.
Det meste av innspillingen foregikk om bord på «Norse Lady». Noen scener ble også innspilt på Expo 67, som ble holdt i Montréal, Canada.

Mottakelse

Filmen fikk lunken mottakelse av Aftenpostens anmelder, som beskrev den som en «barnefilm for voksne». Anmelderen beskrev den videre som en propagandafilm for den norske handelsflåten, og mente skuespillerprestasjonene var lave, spesielt hos de medvirkende som manglet formell skuespillerutdannelse. Han mente mye av ansvaret hvilte på regissørens skuldre, men gav samtidig litt ros til fotografen. Anmelderen mente at voksen-scenene var malplassert og at de burde klippes vekk for å gjøre filmen tilgjengelig for dem som kunne ha glede av den.
Tambusa

Utbredelse

Arten er utbredt i Sør-Afrika.
Pseudispella

Utseende

Nokså små (2,7 - 5,4 millimeter), brede, svarte bladbiller. Gruppen er lett å kjenne på at oversiden er dekket av lange, skarpe pigger, artene kan minne om bittesmå piggsvin. Dekkvingene har tallrike tynne pigger langs sidekanten, pronotum hra tre på hver side, der de to fremste går ut fra en felles basis. Antennene er 11-leddete, lirr kraftige, rundt halve kroppslengden. Dekkvingene er jevnbrede med åtte punktrader.

Levevis

Både larver og voksne lever på planter og eter fra dem. Slektens vertsplanter er ukjente.

Utbredelse

Slekten er vidt utbredt i Afrika.
Drillpikene

Drillpikene er et norsk humoristisk radioprogram ledet av Kristine Riis og Live Nelvik som gikk på NRK P3 fra 2005 til 2009. 
Drillpikene ble sendt som sommerprogram i 2005 og 2006. De tok over sendetiden til Radioresepsjonen i januar 2007 da Radioresepsjonen skulle lage Torsdag kveld med Steinar Sagen. Drillpikene hadde sendetidspunkt mandag til fredag fra 13:00 til 14:00. Siste program ble sendt 14. oktober 2009.
Bundesnachrichtendienst

Historie

BND springer ut av den tidligere såkalte Organisation Gehlen, dannet av tidligere medlemmer fra avdelingen Fremde Heere Ost (FHO) i den tyske generalstab under annen verdenskrig, som hadde ansvar for å skaffe opplysninger om landets fiender i øst (dvs. først og fremst i sovjetunionen). Reinhard Gehlen hadde ledet FHO fra 1942. Etter krigen ble han bedt av amerikanerne om å gjenoppbygge etterretningsorganisasjonen. For amerikanere var hans kunnskaper om sovjethæren interessant. Han fikk med seg et stort antall av sine tidligere medarbeidere. På denne måten kunne de få en ny identitet som mange var interessert i. Gehlen ansatte også en del SS-, SD- og Gestapo-offiserer.
Organisation Gehlen ble til Bundesnachrichtendienst i 1956.
Mellom 1948 og 1952 støttet Organisation Gehlen en gruppering i Polen som angivelig arbeidet for å styrte det sovjetinnsatte kommunistregimet. Da det i 1952 ble avslørt at det var en falsk sovjetiskkontrollert organisasjon som hadde mottatt penger førte det til en skandale. BND ble også kritisert på 90-tallet for hverken å ha klart å forutse murens fall, Sovjetunionens sammenbrudd eller den tyske gjenforeningen. Ofte blir det imidlertid innvendt at de færreste hadde forutsett dette.
BNDs virksomhet er lite offentlig, og derfor er lite kjent om organisasjonens virke. I november 2005 ble det avslørt at organisasjonen hadde drevet omfattende overvåkning av journalister i perioden 1993–1994.

Hovedkvarter

BNDs hovedkvarter ligger i Mitte i Berlin og huser 4000 ansatte. Bygningen er på 260 000 m² og er verdens største hovedkontor for etterretning.
Splint (musikkgruppe)

Splint er en norsk musikkgruppe etablert i 2012. Navnet er inspirert av det vestlandske begrepet på omreisende tatere. Gruppen spiller egenkomponert dansemusikk og coverlåter.

Besetning

Arvid Søreide: Gitar, vokal 

Trond Eide: Keyboard, trekkspill, vokal 

Hans Torsvik: Trommer, vokal
Arinnas solgudinne

Arinnas solgudinne var himmeldronningen i hettittisk mytologi og i hurrittisk mytologi, hun var stormguden Tarhunds hustru. Hos hurrittene kalles hun Furunsemu, mens hettittene dels kjente henne som Arinniti. Navnet «Arinnas solgudinne» kommer av at hun var knyttet til byen Arinna nær hovedstaden Hattusa.
Raduzjnyj (Khanty-Mansia)

Raduzjnyj (russisk: Ра́дужный) er en by i Khanty-Mansia i Russland. Den ligger ved elva Agan, rundt 475 km nordøst for Khanty-Mansijsk. Innbyggertall: 47 060 (folketelling 2002), 43 726 (folketelling 1989).
Den ble grunnlagt som en bosetning i et område for oljeutvinning. Den fikk innvilget bystatus i 1985.
Byens økonomi er basert på utvinning av olje og gass.
Arna

Historikk

Haus formannskapsdistrikt ble opprettet i 1837. Området ble delt 1. januar 1870 i Haus og Bruvik kommuner. Haus hadde på dette tidspunkt 4 229 innbyggere. 1. januar 1964 ble den del av Haus som lå på Osterøy overført til Osterøy kommune. Samtidig endret Haus kommune navnet til Arna kommune. 1. januar 1972 ble Bergen by utvidet ved at kommunene Arna, Bergen, Fana, Laksevåg og Åsane ble én enhet. Arna kommune hadde ved sammenslåingen 11 766 innbyggere.
I 1980 hadde Arna som eneste bydel en folkeavstemning om eventuell utskillelse fra Bergen kommune, og 80% stemte for å skille Arna ut som egen kommune. Men Stortinget overstyrte saken og Arna forble en del av Bergen kommune. I 2005 kom det et forslag om å slå sammen Arna, Osterøy, Vaksdal og Samnanger til Oster kommune. Flere av den voksne generasjonen som er født før 1964 og levd hele sitt liv i Arna har bodd i 3 forskjellige kommuner uten å flytte ut av Arna.
I 2016 ble det undertegnet en intensjonsavtale om kommunesammenslåing mellom kommunene Bergen, Osterøy, Samnanger og Vaksdal. Arna skulle da være regionsenter for en bydel med navnet Oster, som skulle omfatte Arna bydel og kommunene Osterøy, Samnanger og Vaksdal. Denne bydelen skulle ha et eget bydelsutvalg med delegerte myndigheter som en del av Bergen kommune. Folkeavstemninger i Samnanger og Vaksdal ga stort nei-flertall, og kommunestyret i Osterøy valgte også å stemme nei til avtalen, som dermed ble skrinlagt. Innbyggerne i Arna ble aldri hørt i saken.
Ådna er den gamle uttalen av stedsnavnet Arna, denne formen er idag brukt i navnene Ådnamarka, Ådnavegen, Ådnatun og Ådnanipa. Navnet Arna kommer visstnok av «arinn» som betyr skjær, av de to små skjærene som ligger like ved Holmen i Arnavågen. Arna var navn på en av skipreidene i Magnus Lagabøtes landslov fra 1274, men gikk ut av bruk som administrasjonsnavn ved formannskapslovene i 1837, da het området Haus prestegjeld. Arna ble tatt i bruk som kommunenavn i 1964. Tidligere ble skrivemåten Arne brukt om Arna, på samme måte som Fane ble brukt om Fana. (Arne sogn, Arne fabrikker, osv).
Zhenping (Nanyang)

Zhenping (kinesisk: 镇平县; pinyin: Zhènpíng Xiàn) er et fylke i provinsen Henan i Folkerepublikken Kina. Det er understilt byprefekturet Nanyang.
Befolkningen var på 930 200 innbyggere i 1999.

Samferdsel

Kinas riksvei 207 løper gjennom fylket. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.
Kinas riksvei 312 løper gjennom området. Den fører fra Shanghai og ender ipå grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.

Norsk luthersk misjon

Det norske lutherske Kinamissionsforbund hadde lenge misjonsarbeid i Zhenping; blant annet virket misjonæren Arne Anda der fra 1920.
Leda Richberg-Hornsby

Tidlig liv

Leda Richberg-Hornsby ble født i november 1886 i Chicago som den yngste av tre barn til Eloise Olivia Richberg og John Carl Richberg. Hennes mor var lege, professor, forfatter, og suffragist. Hennes mormor, Marenda Briggs Randall, var også lege og suffragist. Hennes far var advokat som tjenestegjorde i fire år som president i Chicago Board of Education. I hans tid som president ble det gjennomført lik lønn for kvinnelige pedagoger og avskaffet lesing av Bibelen i skoler. Richberg-Hornsbys eldre bror, Donald Randall Richberg var advokat og medlem av Franklin D. Roosevelts regjering.
Richberg-Hornsby fikk sin første utdannelse på Castell School i Tarrytown. Hun skulle følge i sin mor og mormors fotspor og gikk på medical school i tre år, men uten å fullføre eksamen. I mai 1912, mens hun var på en tur til Racine, Wisconsin møtte hun Hubert Primm Hornsby som hun giftet seg med den 23. i samme måned, til overraskelse for hennes familie. Ekteskapet var mislykket, og de to ble snart skilt. 1. februar 1915 fikk hun innvilget skilsmisse på grunn av svik, selv om hennes mann formelt nektet påstanden.

Planlegger flyvning til Palm Beech

Rundt samme tid annonserte Richberg-Hornsby sin intensjon om å fly til Palm Beach, Florida i håp om å sette amerikanske distanserekord, holdt av Ruth Law Oliver, og hun uttalte at hun ville starte en flyskole for kvinner som ville tilby undervisning i militær observasjon. Ingen av disse planene ble realisert.

Første verdenskrig og utover

I november 1916 ble Richberg-Hornsby utnevnt som løytnant i USAs reservestyrker, organisert av Albert Bond Lambert. Hun prøvde senere å bli opptatt i det frivillige amerikanske Flying Corps i Frankrike, Lafayette Escadrille, men den franske regjeringen nektet å akseptere en kvinne. Et andre forsøk, etter USAs inntreden i krigen, ble møtt med samme reaksjon.
I 1917 ble hun med i Silent Sentinels,  ("de tause voktere") som blokkerte det Hvite Hus under organiseringen av det Nasjonale Kvinnepartiet, og 14. november var hun var blant de tretti-tre kvinner som ble arrestert og fengslet i Lorton Reformatory i Virginia. Mange av disse kvinnene ble utsatt for brutal behandling, og tjueto, inkludert Hornsby, engasjerte seg i en sultestreik. Den 27. november ble hun løslatt sammen med tjue-en andre sultestreikende, før hennes tretti dagers dom var over.
Rundt denne tiden ble hun interessert i kvinners arbeidsforhold. I løpet av sommeren 1919 arbeidet hun for «Land_Army_of_America» som sjåfør i Cold Spring Harbor. Hun synes angivelig spørsmålet var morsomt da Hæren's kontor i Manhattan spurte henne om hun kunne kjøre bil. I det samme intervjuet uttrykte hun sin intensjon om å gå tilbake til medisinstudiet for å fullføre sin utdannelse.
Richberg-Hornsby reiste til slutt tilbake til Chicago, hvor hun døde av hjertesvikt 25. august 1939, 53 år gammel.
Asaphomorpha

Utseende

Middelsstore (ca. 15 millimeter), avlange, rødbrune til svarte oldenborrer, pronotum ofte noe mørkere. Oversiden er hårløs og meget tett og kraftig punktert.

Utbredelse

Slekten er endemisk for Madagaskar.